17. 11. 98 De Europæiske Fællesskabers Tidende L 307/5 RÅDETS FORORDNING (EF, EKSF, EURATOM) Nr. 2461/98 af 12. november 1998 om ændring af forordning (EKSF, EØF, Euratom) nr. 300/76 om fastsættelse af de berettigede kategorier og af betingelserne for ydelse af tillæg samt satserne herfor, til tjenestemænd, som skal udføre deres arbejde i skifteholdstjeneste RÅDET FOR DEN EUROPÆISKE UNION HAR — under henvisning til traktaten om oprettelse af et fælles Råd og en fælles Kommission for De Europæiske Fælles- skaber, under henvisning til Kommissionens forslag, forelagt efter udtalelse fra vedtægtsudvalget (1), og ud fra følgende betragtninger: Under hensyn til Rådets forordning (EF, EKSF, Euratom) nr. 2458/98 af 12. november 1998 om ændring af forord- ning (FØF, Euratom, EKSF) nr. 259/68 om vedtægten for tjenestemænd ved De Europæiske Fællesskaber, ansættel- sesvilkårene for de øvrige ansatte ved Fællesskaberne og de andre forordninger for disse tjenestemænd og øvrige ansatte vedrørende fastsættelse af vederlag, pensioner og andre beløb i euro ?), bør forordning (EKSF, EØF, Euratom) nr. 300/76 ) ændres i overensstemmelse hermed — UDSTEDT FØLGENDE FORORDNING: Artikel 1 I forordning (EKSF, EØF, Euratom) nr. 300/76 erstattes udtrykket »belgiske franc« med »euro«, og beløbene i belgiske franc erstattes med de tilsvarende beløb i euroen- heder til omregningskursen, som fastsættes af Rådet. De regler om afrunding af pengebeløb, der er fastsat i Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen (), finder anvendelse. Artikel 2 Den 1. januar 1999 omregner Kommissionen i overens- stemmelse med denne forordning de beløb i belgiske franc, der er anført i Rådets forordning (EKSF, EØF, Euratom) nr. 300/76, til euro, og de således fastlagte beløb offentliggøres i De Europæiske Fællesskabers Tidende i januar 1999. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Den finder anvendelse fra den 1. januar 1999. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. november 1998. ()) EFT C 192 af 19. 6. 1998, s. 11. () Se side 1 i denne Tidende. () EFT L 38 af 13. 2. 1976, s. 1. Forordningen er senest ændret ved forordning (Euratom, EKSF, EØF) nr. 2258/90 (EFT L 204 af 2. 8. 1990, s. 1). På Rådets vegne E. HOSTASCH Formand () EFT L 162 af 19. 6. 1997, s. 1.